open-index/open-wikipedia-markdown huggingface dataset:
El Salvador gazetaları listasi

**El Salvador gazetaları listasi**
* Diario Co Latino (San Salvador)
* El Diario de de Hoy (San Salvador)
* La Prensa Grafica (San Salvador)
* Diario El Mundo
* El Faro
* Raíces 

### Hem bak
* El Salvador
Puerto Riko gazetaları listasi

**Puerto Riko gazetaları listasi**

* El Nuevo Día – Guaynabo

* El Vocero – San Juan

* Primera Hora - Guaynabo

* Puerto Rico Daily Sun

* Claridad – San Juan

* Caribbean Business – San Juan

* La Estrella Oeste – Mayagüez

* La Estrella Norte – Arecibo

* La Perla del Sur - Ponce

* El Periódico  - Caguas

* El Imparcial

* El Mundo 

* La Democracia

* The San Juan Star 

* El Ponceño

### Hem bak
* Puerto Riko

* Puerto Rikolular

* İspan dili

* San Yuan

* Amerika Birleşik Devletläri
Ölü yapılan hem hırsızlar

**Ölü yapılan hem hırsızlar**

V.MOŞKOVun: Наречие Бессарабских гагаузов (1904 yıl) kiyadından
Bir vakıt varmış iki kardaş, küçük olan borçluymuş agasına bir para. Her gün istärmiş o parasını. Bir gün genä gelmiş o para için. Karısı görmüş pençeredän gelirkän, da demiş kocasına: “Agan geler genä o para için”. O da ölü etmiş kendini. 

Girmiş içeri agası, baksa, o yatayor. Karı demiş: “O öldü”. Agası demiş: “Ver bir bal mumu”. Verer karı bir bal mumu. Alayor da yapıştırayor burnuna, da durmuş taa mum bitincä. Başlamış mum yakmaa burnunu. 

Kardaşı açmış gözlerni. Agası demiş: “Parayı”. O da demiş: “Aman, pazarı ödeycäm”. Agası gitmiş evinä, Pazar geldiynän, genä gitmiş para için. Genä görmüşlär pençeredän gelirkan. Kardaşı da çaarmış komuşularnı, da yaptırmış kendinä tabut, kendi da genä ölü etmiş kendini. 

Gelmiş agası, baksa, ölmüş safidän. Koymuşlar tabut içinä, da götürmüşlär kliseyä. Agası demiş popaza: “Brakın bu gecä dursun burda da bän biraz aalayım onu”. Popaz braa-mış, kitlemişlär kapuları, onnar ikisi kalmış klisä içindä. Gecenin bir vakıdında gelmiş hırsızlar da delmişlär kliseyi, girmişlär içinä, başlamışlar soymaa, gezmää. 

Gezärkan, kösteklenmiş biri tabuda. Baksalar bir ölü. Hırsızın biri demiş: “Bey, yoktur kestiim ölü da kesmeli bu ölüyü”. Agası başlamış baarmaa: “Örüün ölülär”. Hırsızlar korkmuşlar da kaçmışlar da bramışlar bir torba Altın. Kalkmış kardaşı da, hızlanmış aartlarna, da durumuş kapuda. Hırsızlar durmuşlar da demişlär: “Ha gidelim da bakalım nesoy ölü var burda?”. Sokmuş biri kafasını. 

O ölü olan kavramış kalpaanı hırsızın da demiş agasına: “Na sana da bu kalpaa da o parayı istämä bendän bir ta”. Hırsızlar da demiş: “Brä gidä, onnar çokluk, o bizim paraları pay-laşmışlar, da birinä bir para etişmemiş da kalpaa verdilär ona”. “Kaçın, kaçalım”. Da gitmişlär, da altınnar onnara kalmışlar.
Yılan olan kişi

**Yılan olan kişi**

V.MOŞKOVun: Наречие Бессарабских гагаузов (1904 yıl) kiyadından
Bir vakıt varmış bir padişaa, da o padişaa soymuş bir kehlä derisi, da çaarmış insannarı: “Kim tanırsa bu deriyi, ona verecäm kızımı”. 

Da o insannar biri da tanıyamamışlar, ne derisi o. Da varmış bir Külcü, da çaarmış padişah o Külcüyü  da sormuş: “Ne derisidir bu?” O da bakmış da demiş: “Kocä bir kehlä derisi”. Da vermiş ona kızını. O sa gündüz insanmış, gecä sa olurmuş yılan. 

Almış kızı da götürmüş bir delää. O gecä sarılmış o kıza baştan ayaadan. Da nasıl yapsın o kız da kurtulsun o Külcüdän? Da varmış deliktä bir guguş. Da alayor padişahın kızı bir parça kihat, yazêr da baalayor guguşun kanadı altına. Da o guguş uçêr-gider padişaha, girmiş içeri uçarak. Açan tuter padişah o guguşu, okuyêr o kihadı. Yazarmış o kihatta: “Nicäl yapsın bubam da kurtarsın beni bu yılandan”. 

Da padişah çıırayor insannarı da sorêr: “Angınız biler inään karnından buzayı çıkarmaa, da İnek hiç duymasın? Angınız bir yumuruk yapacek da tuçtan kalä yapacek? Angınız edi arşın taşı atacek da Yılan duymaycek? Angınız filcan dolu atacek da dolu tutacek?” Biri demiş: “Bänim”. Açan gitmiş o adam, almış o taşı da atmış, sora bir girmiş delik içinä da sökmüş yılanı kızdan, yılan duymamış. 

Almış padişah kızı da çeketmiş evä gitmää. Gidärkan evä, baksa, aardına yılan geler sıklık çalarak. Biri urmuş bir yumruk, yapmış tuçtan kalä. Almış padişah kızını geeri.
İslää karı zengindän taa İslää

**İslää karı zengindän taa İslää**

V.MOŞKOVun: Наречие Бессарабских гагаузов (1904 yıl) kiyadından
Varmış bir çocuk kısmetsiz, yannaşmış bir adama çırak bir taşa. O başa çıkarınca çıraklıı, o taş erimiş. Ordan gider padişaha, sorsun neiçin yok onun kismeti? 

Padişaa demiş ona: “Bän bilmeerim”. O da çıkmış. Çıkarkan, kızı demiş ona: “Ne geldin?” O da demiş: “Geldim sorayım, neçin yok benim kısmetim?” 

Kız da demiş: “Senin kısmetin, açan evlenirsin da iki kısmet bireri gelir, ozamna görecän kısmetini”. Padişaa o saat demiş: “Ne sän bendän akıllıymısın?” Tutmuş kızın kolundan da uurat-mış çocuun aardına da demiş: “Git sän da onunnan bilä”. Çıkmışlar çocuknan kız, gitmişlär, yapmış, çocuk bir bordey kırın birindä da yaşamışlar. 

Bir gün vermiş kız kocasına bir fistan, gitsin da satsın da parasınnan alsın bir çift Öküz. Almış çocuk fistanı, gitmiş panayıra. Gelmiş bir boyar, sormuş: “Ne paası bu fistanın?” O da demiş: “Bir çift öküz”. Almış boyar ona bir çift öküz da bakmış näpacek o öküzlärnän. Almış öküzleri, çeketmiş. Boyar da yıraktan yıraa ardına bakarmış. 

Karşılaşmış arabacıylan, ara-ba götürümüş panayıra. Demiş: “Diiş-mämisin bu arabayı öküznän?” Arabacı demiş: “Diişirim”. Almış arabayı, gitmiş ileri. Karşılamış bir adam keçiynän, da demiş: “Diişmämisin o keçiyi arabaynan?” Diişmiş onunnan da almış keçiyi, gider ileri. Karşılaşmış bir çingenäylän, bir keser elindä gidärmiş. Demiş: “Diişmämisin o keseri keçiynän?”

Diişmiş, almış keseri, gidärmiş, görmüş bir sürü ördek uçarmış su üstündä, salmış birinä kesernän urmaa, düşmüş keser su içinä. Çıkmış boyar önünä da demiş: “Näptın sän?” O da demiş: “Neiçin?” Boyar demiş: “Öküzleri verdin bir arabaya, arabayı verdin bir Keçiya, keçiyi verdin bir keserä, keseri da attın su içinä, o karı ne deyecek sana?” 

O da demiş: “Her karı däärsa bana bişey, bän sana esir olurum karıynan diveç”. Boyar da demiş: “Her o sana bişey demäsa, bän sana vereyim varlıımı dübüdüz”. Gitmiş boyar ileri, saklanmış da baksın, çekişecek mi? Gelmiş çocuk evä, karı sormuş: “Nası, sattın mı fistanı?” O da demiş: “Sattım da aldım bir çift Öküz”. Karı demiş: “İi oldu da aldın öküz”. O genä demiş: “Öküzleri verdim, aldım bir araba”.

Karı demiş: “Bari bir arabamız var”. Adam demiş: “Arabayı verdim da aldım bir Keçi, keçiyi verdim da aldım bir keser, keseri da attım su içinä”. Karı demiş: “Sän saa ol, genä kazanırsın”. Boyar hep seslemiş, sora çaarmış çocuu da vermiş varlıını da çocuk zenginnemiş.
Üç kızkardaş hem padişahın oolu

**Üç kızkardaş hem padişahın oolu**

V.MOŞKOVun: Наречие Бессарабских гагаузов (1904 yıl) kiyadından
Bir vakıt varmış üç kızkardaş, gider o kızlar bir çöşmeyä bez çırpmaa. 

Da şindi padişahın oolu geçärmiş o kızların yanından hem büük kız demiş kızkardaşlarna: “Alsa beni bu padişahın oolu, bän kaparım askerini bir ceviz kapçıına”. Padişahın oolu işider o lafları, gülüp ta geçer. 

Bir saattan sora genä geçer padişahın oolu. Ortanca kız deer: “Beni alsa padişahın oolu, bän sararım askerini bir iplää”. Padişahın oolu genä gülmüş ta geçmiş. Bir nedän sora genä geçärmiş padişahın oolu oradan, nerdä kızlar bez çarparmış hem küçük kız deer: “Her beni alsa padişahın oolu, yaparım ona iki uşak, biri kız, biri da çocuk: çocuk başında – gün, kızın başında – ay”. 

Padişahın oolu işitmiş da o kızı almış, da steonoz olmuş onunnan. Yaşamış altı aya kızlan, sora cenk olmuş. Padişahın oolu gider cengä, da bir yıl cenktä durayor. Karısının olayor iki uşaa, biri kız, biri da çocuk: kızın başında – ay, çocuun başında – gün. 

Bir da çingenä babusu varmış orada. Alayor o uşakları da koyêyor bir sandaa, da kolverer su içinä, padişahın yanına getirer iki pali da koyêyor. Da çok geçmeer o padişahın oolu geler, baksa, karısı iki pali yapmış. 

Pek utanmış padişahın oolu, alayor karısını, götürer sokak ortasına, kazdırayor bir kuyu orada da gömeyor karısını beladan bir taliga da ufak taş getirder orayı. Gelän-geçän tükürümüş karıya hem birär taş urumuş. 

Gel, git vakıt, o uşakları tutmuş bir dermenci, büütmüş onnarı, olmuşlar beşär yaşında da onnar da geçärmiş o karının yanından. Anası tanımış uşakları, ama uşaklar tanımamış analarnı. Şindi uşaklar geçärkan oradan, anaları deer: “Gelin yakın bana”. 

Onnar gider yakın, anaları deer: “Çıkar kalpaanı”. Kıza da deer: “Çöz çemberini”. Kız çözeer: karannıkmış, aydınnık olmuş. O padişahın oolu açan gider da bakayor, baksa, uşaklar onun, çıkarayor ordan karıyı, getirer o çingenä babusunu da baalayor iki beegirin kuyruuna da kolverer beegirleri.
Kendi kızını öldürän babu

**Kendi kızını öldürän babu**

V.Moşkovun: Наречие Бессарабских гагаузов (1904 yıl) kiyadından
Varmış bir däduylan bir babu, ama onnarın ikinciliktäymiş işleri. Babunun varmış bir kızı, dädunun da varmış bir kızı. Şindi babu çok görümüş dädunun kızını da hep därmiş däduya: “Kaybet bu kızı”. Ama dädunun kızı işleyänmiş, ama babunun kızı hayırsızın birisiymiş. 

Şindi dädu yok näpsın, alayor kızı da götürer daa içinä da brayor orada, da geler yevä. Kızsaydı daa içindä, bulayor bir bordey, yakayor ateşi kız, yapayor kendinä imää. Bir da sıçan çıkayor duvardan da deerkıza: “Doyur beni, mari kaku, günün biri lääzım olurum”. 

Doyurayor kız sıçanı. Sıçan gidip varayor. Kız iyer yekmek da yatayor uyumaa. Gecenin bir vakıdı geler ayı da deer kıza: “Mari kız, oynaylım körçepiş. Na sana bu çanı, sän kaç, bän da araycam seni”. Ayı baalayor gözlerni, kız da alayor çanı. O sıçan da geler kıza da deer: “Ver bana çanı da sän git ta otur soba üstündä, bän ayılan oynacäm körçepiş”. 

Kız oturayor sobaya, ayı da därmiş kıza: “Hadi, başla çanı çekmää”. Sıçan başlayor kaçmaa, kualayor, kualayor bir türlü tutamayor. Ayı da yorulmuş da demiş kıza: “İsläh körçepiş oynayorsın”. Ayı sabaası gideyor da kıza getirer bir sürü hergelä hem bir sandık ruba. Şindi babu da deer däduya: “Git kızının kemiklerni getir yevä da gömelim”. Dädu koşayor taligayı da gider. Açan yetişer daa içinä, baksa, bir sürü hergelä var. 

Hergeleci deer däduya: “Bey dädu, bän seni düündän beri bekleerim”. Dädu alayor kızını, hergeleciyi da haydayorlar hergeleyi. Yetişeyorlar yevä. Şindi babu däduya raat vermeyor: “Götür benim kızımı da benim kızım da kazansın”. Dädu götürer babunun kızını da brayor daa içindä. Kız gider bordeya. Geler ayı da deer kıza: “Hadi oynaylım körçepiş”. Kız deer: “Bän bilmeerim oynamaa”. 

O da deer: “Bän seni yüredirim”. Verer kıza çanı, kız başlayor çannan kaçmaa, ayı da başlayor kızı yöldürmää, sevinmeliktän tuttu deyi kızı. Açan bakayor kıza, kız yölü. Ayı gider daa içinä. Şindi babu yüfkesindän kendini paralayor. Ondan sora dädu yeverer kızını, yapayor bir büük düün da beni da çırayor. Ama benim vakıdım yoktu düünä gitmää, dädu küstüydü bana, gitmedim düünä deyi.
Beliz gazetaları listasi

**Beliz gazetaları listasi**
* *Amandala*
* *The Belize Times
* *The Guardian
* *The Reporter
* *Ambergris Today*
* *Caye Caulker Chronicles*
* *The Placencia Breeze*
* *The San Pedro Daily*
* *The San Pedro Sun*
* *The Wabagari Post*
* *The Independent*
* *The National Perspective''
Barbados gazetaları listasi

**Barbados gazetaları listasi**

**Barbados Today* (Web site)

**The Daily Barbados*

**The Daily Nation* (Web site) – Bridgetown

**The Barbados Advocate* (Web site) – Bridgetown

**Broad Street Journal* (Web site) – Bridgetown

**Hansard* 

**Official Gazette 

**Caribbean360* ([https://web.archive.org/web/20130901072457/http://www.caribbean360.com/ Web Site])  Bridgetown

**Caribbean Broadcasting Corporation* ([http://www.cbc.bb/ Web site]) – Bridgetown

**Caribbean News Agency (CANA)* ([https://web.archive.org/web/20080828223218/http://www.cananews.com/ Web Site]) – Bridgetown

**Barbadian*

**Barbados Agricultural Reporter*

**Barbados Gazette* 

**Barbados Globe & Colonial Advocate*

**Barbados Mercury*

**Barbados Recorder*

**Barbados Standard*

**Barbados Times*

**Bridgetown Gazette*

**Caribbean Week*

**Official Gazette*

**Pepper Punch*

**Saturday Review*

**The Beacon*

**The General Intelligence*

**The Penny Paper*

**The Sentinel*

**The Small Report*

**The Torch*

**The West India Magazine*

**Times*

**Truth*

**Weekly Illustrated Paper*

**Weekly Recorder*

**West Indian''

### Hem bak
* Barbados

* Barbadoslular

* İngiliz dili

* Bridgetown
Ooluk aarayan üüsüz

**Ooluk aarayan üüsüz**

V.MOŞKOVun: Наречие Бессарабских гагаузов (1904 yıl) kiyadından

Bir vakıt varmış bir çocuk, üüsüz kalmış, çeketmiş gitmää oolluk olmaa, kimdä bulursa. Çıkmış önünä bir adam da demiş: “Nereyi gidersin bä çocuk?” O da demiş: “Giderim oolluk olmaa”. 

Adam demiş: “Ol bana oolluk”. O da olmuş. Gitmişlär evä. Adam demiş: “Hadi bän ne zanaat bilerim, sän da o zanaa-tı tutasın”. Demiş adam çocaa: “Gel aardıma”. Gitmişlär bir pustiyalaa, otur-muşlar. Gel-miş üç kara adam, da demişlär: “Ne geldiniz?” Adam dedi: “Getirdim bu çocuu zanaat üürensin”. Getirmişlär bir masa, da demiş o adamın biri: “Cingil üç kerä”. 

Cingilmiş çocuk, olmuş bir tazı. Almış adam tazıyı, gitmiş avlanmaa. Şeytan da olmuş tauşan. Takışmış aardına tazı, tutsun kuumuş auşamadak, tutamamış, dönmüş geeri, bulamamış saabiyi. Çıkmış tazı bir boyara, tutmuş onu boyar, beslärmiş onu islää imäknän. Bir gün braamış boyar tazıyı içerdä yalnız. O tazı cingilmiş üç kerä, olmuş bir gözäl kız. Gelmiş boyar içeri, baksa, içerdä oturayor bir kız dünnä gözeli. 

Sormuş boyar: “Kim getirdi seni burayı?” Kız da demiş: “Beni getirdi Kazır padişahı sana karı”. Almış boyar onu, gitmişlär kliseya stevonoz olmaa, yannaşmışlar, baksalar boyarın yanında bir tazı. Başlamışlar barmaa: “Hu, hu!” Çıkmış tazı, gitmiş pustiyalaa. Boyar da gelmiş evä büün da evlenämeer.
Beşalmaya varalım

Beşalmaya varalım

* Dan erleri alaca, 

* İndim gittim garaja.

* Kolçi imemiş ekmek, 

* Şişirer bir tekerlek.

* Dürmä, Angel, kaşını,
 
* Ver Ardeyin skatını.
 
* Beşalmaya varalım,

* Hem vakıtlan gelelim.

* Bas islää, Kolçi, gaza,

* Etişelim Kongaza.

* Cannanalım orada,

* Kayış baksın çoraba.

* Yol boyu: aul-aul,

* Tumbalar oldu daul.

* Genä seninnän, dostum,

* Büük zorumda buluştum!

1969.

yazıcı Saveliy Ekonomov

Gagauz literaturası
Zulum vakıtların zararını düzelderlär

Sovet Kuvedi vakıdında Komunist partiyası tarafından gelän izinä görä binnärlän klisä zorlan kapandı hem yıkıldı, popazlar da Sibirä kaldırıldı. Bununnan insannarı dindän koparmaa savaşardılar, onnarı taa kolay kullanmaa olsun deyni.

Brakmadı o zulum vakıtlar bir tarafa gagauz küülerini hem kasabalarını da. Kongazdan kaarä, hererdä kliselär kapandıydı.

İnsan arasına dinsizlik tohumnarını ekän eriflär kimi kliseleri er üzündän yokettilär: Çadır klisesinin erindä Kultura binası kurdular, Çöşma küüyün klisesinin taşlarından yol yaptılar...

Kimi üüredicilär, ilktän kliseleri kapadıp, sora, islää notalar koymaa deyni, üürencilerä klisenin pençerelerinä zorlan taşçaz attırdardılar. Bu da oldu...

Ama ömür çarkları, amansız döneräk, hepsi işleri erlierinä getirer. Yazık ani kliseleri bozannardan esabı yok kim sorsun. Da genä insannar kendi parasınnan küü kliselerini yaptırêrlar.
Valkaneş kasabasının kurban yortusu

Canavar ayın 14-dä Valkaneş kasabasının kurban Günü bakıldı. Yortu klisä liturgiyasınnan başladı. Sora da kısa bir miting oldu. Mitingtä Valkaneş primarı Konstantin BOZBEYdän kaarä musaafirlär da söz tuttular.

Gagauziya Başkanın birinci yardımcısı Georgiy MOLLA, valkaneşlileri yortuylan kutlayıp, primariyeya bir kompyuter baaşladı. Mitingtan sora türlü konkurslar, sport hem fıkra yarışları, hem da konţertlär oldu.
Şarap yortusu üçüncülää geldi

KİŞİNÖVA

Yortu cumaertesi, Canavar ayın 9-da, Kişinövun merkez meydanında başladı. Sora yortuya katılan şarapçılar “Mold-Expo”ya yayan yollandılar. Burada “Mold-Expo”da onnarın sergileri hazırdı hem, kurulan plana görä, yortunun hepsi meropriyatiyaları geçecekti.

“Mold-Expo”da, sţenada, onnarı Moldova Prezidenti Vladimir VORONİN, Moldova Parlamentın spikeri Evgeniya OSTAPÇUK, premyer-ministru Vasiliy TARLEV beklärdilär. Yortuya katılannara uzun bir sözlän Moldova Prezidenti Vladimir VORONİN danıştı. 

Sora sţena önündän şarapçılar paradı geçti. Nedän sora da Prezident Vladimir VORONİN, spiker Evgeniya OSTAPÇUK, premyer-ministru Vasiliy TARLEV şarapçıların sergilerini gezmää başladılar. Belli ki şarapları hem taa keskin içkileri dadarak. En islää şarap saabilerinä ödül verildi. Onnarın arasında “En islää kırmızı ev şarabı” nominaţiyasında “Altın fıçı” ödülünü valkaneşli İlya HİORA kabletti.

Kişinövda iki gün sürtän şarap Günü yortusunda konţertlär, şaka hem fıkra yarışları, güreş yarışları oldu. El ustaları kendi sergilerini kurdular.

KOMRATA
Canavar ayın 10-da Gagauziyanın baş kasabasında da şarap Günü yortusu oldu - “Şarap festivali - 2004”.
Yortuda Moldova Prezidenti Vladimir VORONİN, Gagauziya Başkanı Georgiy TABUNŞÇİK, Gagauziya Halk Topluşu Başı Stepan ESİR, GHT deputatları, Gagauziya İspolkomun aza-arı pay aldılar. 

“Şarap festivali - 2004” yotusuna katılan şarapçıların arasında SP “Tomay Vineks” hem AO “Vina Komrata” kuruluşlarının şarapları en islää şaraplar olarak tanındı. Bu kuruluşlara diploma verildi.

Bütün gün Komratta türlü yarışlar oldu. İnsannarı şennendirip, kendi ustalıını “Kadınca”, “Serin su”, “Çayır”, “Laalä” ansamblileri, Çadır hem Komrat duhovoy orkestraları gösterdilär. Yortu geç vakıdadan sürttü.

Patrettä: V. VORONİN, E. OSTAPÇUK, V. TARLEV yortunun açılışında.
Uganda gazetaları listasi

**Uganda gazetaları listasi**
* The Monitor
* New Vision
* Observer Kampala 2004 (İngiliz dili) Website
* Red Pepper
* Rolling Stone Kampala 2010
* Uganda Argus
* Uganda Herald Kampala
Vanuatu gazetaları listasi

**Vanuatu gazetaları listasi**
* Vanuatu Weekly
* Nasara
* Vanuatu Daily Post
* L'Hebdo du Vanuatu
* Port Vila Presse
* Ni-Vanuatu 
* The Vanuatu Independent https://web.archive.org/web/20180628112030/http://independent.vu// The Vanuatu Independent
* Pentecost Star
Fici gazetaları listasi

**Fici gazetaları listasi**
**Daily Post*
**Fiji Live*
**Fiji Samachar*
**Fiji Times*
**Fiji Village*
**Shanti Dut*
**Fiji Sun*
**Fiji Focus*
**The Jet Newspaper*
Hawai gazetaları listasi

**Hawai gazetaları listasi**

* *Hawaii 24/7 * http://www.hawaii247.com - Hilo, Hawaii
* *Hawaii Catholic Herald*
* *Hawaii Island Journal*
* *Hawaii Marine*
* *Hawaii Navy News*
* *Hawaii Tribune-Herald*
* *Honolulu Star-Advertiser* - Honolulu
* *Honolulu Weekly*
* *Ka Leo O Hawaii*
* *Maui News* http://www.mauinews.com - Wailuku, Hawaii
* *Molokai Advertiser-News* https://web.archive.org/web/20180908202609/http://www.molokaiadvertisernews.com/
* *North Hawaii News*
* *Pacific Business News*
* *The Garden Island* - Lihue, Hawaii 
* *West Hawaii Today*

### Hem bak
* Hawaii
* Hawaililer
* Hawaii dili
* Honolulu
Türkiye cumhuriyeti kuruluşunun 81-ci yıldönümü bakıldı

**Türkiye cumhuriyeti kuruluşunun 81-ci yıldönümü bakıldı**

Türkiye Cumhuriyetinin 81-ci yıldönümünü kutlayarak, Türkiye Cumhuriyetinin Moldova Respublikasında  Büükelçisi Fatma Fırat TOPÇUOĞLU Moldova hem Gagauziya politika, devlet hem kultura adamnarına, diplomatlara, işadamnara, halklar arası misiyalara deyni kendi tarafından Kişinöv Organ Zalında bir reçepţiya verdilär.

Reçepţiya iki devletin, Türkiye hem Moldova gimnaların çalmasınnan başladı.Reçepţiya açılışında söz tutarak Büükelçi  Fatma Fırat TOPÇUOĞLU, ingiliz dilindä konuşarak, ilkin  Türkiye Cumhuriyetinin kurulması için, sora da Türkiye hem Moldova arasında politika, ekonomika hem kultura ilişkileri için kısadan annattı. 

Bundan kaarä özelliklän urguladı o olayı, ani İtaliyada Birleşik Evropa Konstituşiyasının proektı altında imza atan devletlerin arasında Türkiye da var oldu. Sözünün sonunda, Canabisi Türk dilinä geçip, Gagauziyanın Türkiye-Moldova arasında ilişkilerdä rolü için söledi.

Kendi sözünü başararak Büükelçi Fatma Fırat TOPÇUOĞLU teklif etti  Türkiye Cumhuriyeti hem Türkiye-Moldova dostluu için birär filcan şampaniya buyurmaa.

Moldova tarafından söz Moldova industriya Bakanı sn. GARŞTÄ tuttu.Patrettä: Devlet Gimnası öter. (saadan sola) Türkiye Büükelçi Fatma Fırat TOPÇUOĞLU, Moldova İndustriya Bakanı sn. GARŞTÄ, Gagauziya Başkanı Georgiy TABUNŞÇİK.
Yorgannar çok ayleleri beslärdilär

**Yorgannar çok ayleleri beslärdilär**

Kişinövun merkez panayırının hem unik tükänı arasında erleştilär bu yorgannarı satan insannar. İleri satıcılar sadä gagauzkalardı. Taa çoyu kongazlıykaydı. Ama çeşitli (poliţiya, finans kuvetleri, mafiya) baskılara dayanamayan gagauzkaların çoyu bu alış-veriştän vazgeçtilär. 

Onnarın erini hemen aracılar hem moldova rayonnarından insannar kapladılar. Şindi yorgan satan insannarın arasında sadä birkaç gagauzka kaldı. Satıcıykaların açıklamalarına görä, bu baskılar ilerlärsä, onnar da bu işi brakmaa hazır artık. Zerä kär hiç kalmêêr.
Bunu unutmaa diil lääzım

**Bunu unutmaa diil lääzım**
 
Ondört yıl geeri, Canavar ayın 25-dä 1990-cı yılda Moldova pravitelstvosunun izininä görä Gagauziyaya karşı yaklaşık 30 bin volontör yollanıldı.

Beş günnük karşı-karşıya durmak başarıldı onunnan, ani araya rus barış kuvetleri girdi. Nedän sora volontörlar geeri çekildilär.
Onnar moldova için cenk ettilär

**Onnar moldova için cenk ettilär**

Bölä adlan İkinci Dünnä Cengindä Enseyişin 60-cı yıldönümününä baaşlı olan bir kiyat Kişinövda tipardan çıktı. Kiyadın prezentaţiyası Gagauziyanın baş kasabasında oldu.
Aaç ölennerä pamätlik yok

Aaç ölennerä pamätlik yok
 
1946-1947-ci yılda devlet tarafından zorlan yapılan aaçlaa kurban olan hem 1949-da Sibiriya kaldırılan hem da orada kayıp olan gagauzlara bu günädän diri kalan gagauzlar ne bir nışan taşı, ne da bir pamätnik koymadılar.
Komrat şarap yortusu

**Komrat şarap yortusu**

Canavar ayın 10-da Gagauziyanın baş kasabasında da şarap Günü yortusu oldu - “Şarap festivali - 2004”.Yortuda Moldova Prezidenti Vladimir VORONİN, Gagauziya Başkanı Georgiy TABUNŞÇİK, Gagauziya Halk Topluşu Başı Stepan ESİR, GHT deputatları, Gagauziya İspolkomun aza-arı pay aldılar. 

“Şarap festivali - 2004” yortusuna katılan şarapçıların arasında SP “Tomay Vineks” hem AO “Vina Komrata” kuruluşlarının şarapları en islää şaraplar olarak tanındı. Bu kuruluşlara diploma verildi.

Bütün gün Komratta türlü yarışlar oldu. İnsannarı şennendirip, kendi ustalıını “Kadınca”, “Serin su”, “Çayır”, “Laalä” ansamblileri, Çadır hem Komrat duhovoy orkestraları gösterdilär. Yortu geç vakıdadan sürttü.

Patrettä: V. VORONİN, E. OSTAPÇUK, V. TARLEV yortunun açılışında.
Moldovayı sarsıladı

**Moldovayı sarsıladı**  

Canavar ayın 27-28 günneri gecesindä saat 23-çü 15 minut hem 10 sekund geçärkana Moldovada er tepremesi oldu. Tepremenin kuvedi - 5,8 ball. Er tepremesi mal zararı getirmedi. Ama insan kayıbı var. Kişinövda 16 yaşında bir çocuun strestän ürää durgunmuş.

Eridir Moldovada olan en kaavi er tepremelerini aklınıza getirelim: 1940 y. - 7,4 ball; 1945 y. - 6,5 ball; 1977 y. - 7,2 ball; 1986 y. - 7,0 ball; 1990 y. - 6,7 ball
Kliselerin düzülmesindä vergi kolaylıı

**Kliselerin düzülmesindä vergi kolaylıı**

Gagauziya Başkanı Georgiy TABUNŞÇİK Canavar ayın (oktäbri) 21-dä Gagauziya İspolkomunun iki Kararını imzaladı: Karar Nr. 10/10 Çadır kasabasında klisenin düzülmesi için, Karar 10/20 Komrat kasabasında küçük klisenin düzülmesi için. 

Kararlarda iki klisenin da çok önemli oldukları urgulanêr. Açıklanêr, ani bu kliselär bücet paralarından yapılmayacek. Ama,  kliselerin düzülmesi için kurulan fondlara para verän kuruluşlara deyni devlet tarafından vergi kolaylıı gösterilecek.
Kendilerini ii taraftan gösterdilär

**Kendilerini ii taraftan gösterdilär**

Moldovanın Ungeni kasabasında olan Halklararası “Ungeni-2004” şahmata turnirindä Moldova, Ukrayna, Romıniya, Biyaz Rusiya devletlerindän genç şahmatacılar pay aldılar. İi taraftan kendilerini Gagauziya sportsmennarı da gösterdilär, turnirda te ne erleri aldılar:

* T.KOÇANCI - 1-ci (14 yaşınadan çocukların arasında);

* T.POPOVA - 3-cü (kızların arasında);

* N.DİMOV - 5-ci (toplam esapta).
Çadırda açılan Moskvadakı Gumanitar Universitetin filialı

**Çadırda açılan Moskvadakı Gumanitar Universitetin filialı** 

Çadırda açılan Moskvadakı Gumanitar Universitetin filialı birinci kursa stıdentları kabletti. Studentlara deyni Çadır Kultura Evin zalında bir toplantı oldu, neredä onnara student kimniklerini verdilär.
Moldovada türk malların sergisi

**Moldovada türk malların sergisi**

Kasımın 25-28 günneri arası Kişinövun MoldExpo halklararası sergi salonnarında “TURKİSH Exspo 2004 Moldovada - türk malların sergisi” oldu. Bu sergiyä Türkiyenin İstanbul, Ankara, Kayseri, İzmir, Gaziantep, Adapazarı h.b. industriya merkezlerindän kırka yakın firma katıldı. 

Sergilenän malların arasında en çok er aldılar himiya, kosmetika, tekstil, santehnika, plastik hem baaşış için mallar. Ayırı iyecek malları da sergilendi. Sergiya gelän insannarın kolayı vardı kendilerinä deyni baaşış malları da satın alsınnar. 

Serginin ofiţial açılışında pay aldılar Moldovada Türkiye Büükelçisi Fatma Fırat Topçuoglu, Türkiyedä Moldova Büükelçisi Viktor Şvigun, Moldova industriya Bakanı, Moldova hem sergiya katılan Türkiye kasabalarının alış-veriş odaların öndercileri.

Ofiţial açılışta Folklor ansamblisi türk oyunnarını gösterdi.
Vladimir Voronin

**Vladimir Voronin**

İlk buluşmak GHT oturuş salonunda oldu. Buluşmayı açarak, Gagauziya Başkanı Georgiy TABUNŞÇİK kendi sözündä  Gagauziyanın büünkü ekonomika hem soţial soruşlarını açıkladı. Taa çok ön vereräk küü çorbacılıı soruşlarına. Canabisi bildirdi, ani Gagauziyada 12 şarap fabrikası var. Kurulêr neft işletmä zavodu, oloy fabrikası. Durmamayca çalıştırılacek süt zavodu. Bulunarsa yatırımcı, neettä var bir dä şişä fabrikası kurmaa. 

Ne düşer su için sölemää, Georgiy Tabunşçik urguladı, ani gelän yıla Türkiye Respublikası, TİKA kanalınnan, Çadır dolayında su sistemasının çalıştırılması için, Gagauziyeya 140 bin Amerika Birleşik Devletläri doları verecek. Gagauziyanın Valkaneş tarafında hem Moldovan Prut deresinin yanında bulunan küülerä su vermäk için soruş çözülsün deyni, kreditin son bölümünün verilmesi için Türkiyeylän annaşma var.

Cuvap vereräk Moldova Prezidentinin gazifikaşiya için soruşuna, Başkan açıkladı, ani Gagauziyada büün sade iki küüyä gaz çekilmedi: Rus Köseliyasına hem Svetlıy küüyünä. 

Başka konuların arasında Georgiy Tabunşçik annattı o hazırlanmaklar için, ani bu gün Gagauziyeda yapılêr “Gagauziyanın (Gagauz Yeri) özel hak Statusu için” Kanonun kabledilmesinin 10-cu yıldönümünü kutlamaa deyni.

Moldova Prezidenti kendi konuşmasını soruşlardan başladı. Canabisi meraklandı onunnan: ne halda avtonomiyada yolların düzülmesi, strahovaya mediţina, demografiya durumu, kliselerin düzülmesi bulunêr. Vladimir Voronin urguladı, ani, Gagauziyayı örnek alarak, Pridnestrovyeylan da ilişkileri kurmaa var nicä. Prezident teklif etti, ani “Gagauziyanın (Gagauz Yeri) özel hak Statusu için” Kanonun kabledilmesinin 10-cu yıldönümünü kutlarkana, lääzım olacek saygı göstermää onnara, kim durardı avtonomiyanın kurulma başında hem ayaa kalkmasında.

Dil problemalarını açıklayarak, Vladimir Voronin danıştı GHT deputatlarına, teklif edip onnara moldovan dilini üürenmesindä temeldän eniliklär iniţiativası göstersinnär. Halk bilmärsä devlet dilini yok nicä baamsızlık için sölemää. Moldovan dili respublikada baş dil olsun lääzım, sora biz var nicä çift dil için konuşalım.

Açıkladı prezident başka konuları da: çiftçilii, mediţinayı, energetikayı, pestiţid problemasını, balıkçılık hem göllerin kullanmasınnan ilgili soruşları.

Üülendän sora Vladimir Voronin Komrat rayonunun komunist kuruluşunun cuvap-seçim konfereniţiyasının çalışmasında pay aldı. Burada o, Moldova Respublikasının Komunist Partiyasının (MRKP) predsedateli olarak, genç komunistlerä partiya biletlerini verdi.
Gagauziyada kasım ayı yortusu

**Gagauziyada kasım ayı yortusu**

Kasım ayın 8-dä Gagauziyanın en paalı yortulardan birisi - Kasım yortusu - kutlanıldı. Evel, kär şindi da, bu gündä koyun sürüleri tırlalardan evä gelärmişlär.

Yortu Gagauziyanın herbir küüyündä bakıldı. Güreş hem başka sport yarılşmaları oldu. Bundan kaarä, insannara deyni, ansamblilär kendi yaratmalarını gösterdilär.
İvan burgucu dünneyä danıştı

**İvan burgucu dünneyä danıştı**

Kapanda bulunan Gagauziyanın anılmış politikacısı İvan Burgucu bir açık kiyatlan danıştı Evropa Sovetinin erindeki hem region kuvetleri Kongresinä, Moldovada OBSE hem Evropa Sovetinin temsilcilerinä, Amerika Birleşik Devletläri, Büük Britaniya, Germaniya, Franțiya, Polşa, Rusiya, Ukrayna hem Türkiye büükelçiliklerinä. O kiyatta teklif eder 

“Moldovada insannarın temel haklarını hem serbestliini korumaa deyni, Moldova Respublikasının önderci-lerinä karsı taa efektli öntemneri kullanmaa”. Kendisinin kabaatsız kapanda bulunmasını açıklayan İvan Burgucu taa ileri İnsan hakları Evropa Suduna da danıştı.
Kişinöv şarap yortusu

**Kişinöv şarap yortusu**

Yortu cumaertesi, Canavar ayın 9-da, Kişinövun merkez meydanında başladı. Sora yortuya katılan şarapçılar “Mold-Expo”ya yayan yollandılar. Burada “Mold-Expo”da onnarın sergileri hazırdı hem, kurulan plana görä, yortunun hepsi meropriyatiyaları geçecekti.

“Mold-Expo”da, sţenada, onnarı Moldova Prezidenti Vladimir VORONİN, Moldova Parlamentın spikeri Evgeniya OSTAPÇUK, premyer-ministru Vasiliy TARLEV beklärdilär. Yortuya katılannara uzun bir sözlän Moldova Prezidenti Vladimir VORONİN danıştı. 

Sora sţena önündän şarapçılar paradı geçti. Nedän sora da Prezident Vladimir VORONİN, spiker Evgeniya OSTAPÇUK, premyer-ministru Vasiliy TARLEV şarapçıların sergilerini gezmää başladılar. Belli ki şarapları hem taa keskin içkileri dadarak. 

En islää şarap saabilerinä ödül verildi. Onnarın arasında “En islää kırmızı ev şarabı” nominaţiyasında “Altın fıçı” ödülünü Valkaneşli İlya HİORA kabletti.

Kişinövda iki gün sürtän şarap Günü yortusunda konţertlär, şaka hem fıkra yarışları, güreş yarışları oldu. El ustaları kendi sergilerini kurdular.
Halk ustaların korunması için

**Halk ustaların korunması için**

Komrat Devlet Universiteti, Gagauziyanın alış-veriş Palatası hem Gagauziyanın predprinematelstvo Merkezi Gagauziyada eni bir proekt kurdular: halk ustalarına yardım hem onnarın yaratmalarını Gagauziyada hem başka erlerdä pazarlama proektı.

Proekt verer umut, ani gagauzların adetlerini, kilimciliini, ellän dikili peşkirlerini başka erlerdä da tanıyaceklar artık. Tanıdıynan da satın almaa başlayaceklar.
İvan Telpiz

**İvan Telpiz** — Gagauziyanın “Eniycä” adlı çiftçilik-industriya kooperativin brigadiri  

Becerikli çalışmaları için Moldovanın “Meritul Civic” medalisi verildi.
Gagauzların bilim gramatikası

**Gagauzların bilim gramatikasına 40 yıl**

Kırım ayın (dekabri) 8-dä Komrat Devlet Universitetindä (KDU) “40 лет научной грамматике гагаузского языка” adlı  bir bilim-prakrik konferenţiyası oldu.

Konferenţiyayı KDUnun rektoratı, gagauz filologiya kafedrası  hem Gagauziyanın kultura Bakannıı hazırladılar.

Konferenţiyanın temelinä L.A.POKROVSKAYAnın “Грамматика гагаузского языка. Фонетика и морфология” kiyadını alarak, konferenţiyaya katılan bilim hem kultura adamnarı, yazıcılar gagauz gramtikasının istoriyasını hem büünkü durumunu açıkladılar.

Seminarın açılış konuşmasını KDU rektoru, doktor habilitat, profesor Stepan VARBAN yaptı. Bundan sora  doklad hem söz tuttular:

M.GABİNSKİY, filologiya bilgilerindä doktor habilitat; İvanna BANKOVA, KDUnun gagauz filologiyası kafedranın başı, filologiya bilgilerindä dokror; Lidiya BAURÇULU hem Dimitri UZUN, gagauz filologiya kafedrasının baş üüredicileri; Diana NİKOGLU, istoriya bilgilerindä doktor; İgnat BABOGLU, pedagogika bilgilerindä doktor; Vitaliy SIRF, filologiya bilgilerindä doktor; Evgeniya LÜLENOVA, Gagauziya kultura Bakannıın baş zaametçisi; Todur ZANET, yazıcı.
Uşaklara giyim yardımı

**Uşaklara giyim yardımı**

Cumaa günü, Kırım ayın (dekabri) 24-dä, Kişinövda bulunan gagauz cümne fondu “Kaynak” hem Türkiye İşbirlii Kalkınma Agenstvosu (TİKA) birliktä yaklaşık dokuz bin dolarlık yardım (kış rubaları) gagauz uşaklarına deyni yaptılar. 

Rubalar bütün Gagauziyadan seçilän 300 fıkaara ayledän uşaklara verilecek
Bilim konferenţiyası

Bilim konferenţiyası  

 
Gagauziyanın kurulmasınnan ilgili olarak “Единая Гагаузия” cümne kuruluşu Kırım ayın (dekabri) 17-18 günneri arası bir bilim konferenţiyası yaptı.

Konferenţiyada pay alan “Единая Гагаузия” predsedateli Mihail FORMUZAL, Gagauzların eski liderleri Mihail KENDİGELÄN hem Stepan TOPAL, bilim adamnarı Gagauz Respublikasının hem Gagauz Yeri avtonomiyasının kurulması için annattılar.
Türk kultura merkezi açıldı

**Türk kultura merkezi açıldı**

Cumaa günü, Kırım ayın (dekabri) 24-dä Moldovada Türkiye Büükelçisi Fatma Fırat TOPÇUOGLU, Kişinöv Devlet Universitetin Rektoru G.RUSNAK hem TİKA Başkanı Hakan FİDAN birliktä Kişinöv Devlet Universitetindä bulunan Türk kultura Merkezinin ofişial açılışı yaptılar. 

İki taraf ta, açılışta yapılan konuşmalarda,  bu Kultura merkezinin Türkiye-Moldova arasında ilişkilerdä, dostluk kurulmasında, dil, kultura hem adetlerin üürenmesindä faydalı olduunu urguladılar.

Eridir sölemää, ani Kişinöv Devlet Universitetindä bulunanTürk kultura Merkezinä Türkiye İşbirlii Kalkınma Agenstvosu (TİKA) tarafından yaklaşık 10,000 Amerika Birleşik Devletläri doları yardım yapıldı. 

Bu paraya merkezin odasına remont yapıldı, kiyatlar, kompyuterlar, printer, televizor, masa, skemnä hem dolaplar alındı. Remont bittiktän sora hepsi bu mallar Kultura merkezindä erleştirildi.

Markezdä çalışacek Türk dilindä üüredici da Türkiyedän getirildi hem onunnan ilgili bütün harçları TİKA kendi üstünä aldı.
Halklararası konferenţiya

**Halklararası konferenţiya**

Moldova Prezidentinin Vladimir Voroninın teklifinä görä, Kırım ayın (dekabri) 22-dä Kişinövda halklararası bir konferenţiya oldu – “10 лет автономно-территориального образования Гагаузия и единство народа Республики Молдова”.

Moldova hem Gagauziya öndercilerindän kaarä, Konferenţiyada pay aldılar: Türkiyenin 9-cu Prezidenti Süleyman Demirel, Moldovada Türkiye Büükelçisi Fatma Fırat TOPÇUOGLU, Türkiyedä Moldova Büükelçisi Viktor ŢVİRKUN hem Moldovada bulunan diplomatik misiyaların başları, Evropa Sovetinin hem OBSE temsilcileri, Türkiyedän, Azerbaycandan, Rusiyadan, Biyaz Rusiyadan musaafirlär, Moldova hem Gagauziya deputatları, primarlar, yazıcılar, kultura hem bilim adamnarı.

Konferenţiya Moldovanın hem Gagauziyanın gimnalarınna başladı. Sora, açılış sözünü Moldova Parlamentin Predsedateli Evgeniya OSTAPÇUK tuttu ilri dooru da konuşannara söz verdi.

Konferenţiyeya katılannarın önündä söz tutarak, Prezident Vladimir VORONİN urguladı, ani Gagauzyaya avtonom statusu vermäk için karar almaa deyni büük sabur lääzım oldu. Bu kararlan, Moldova gösterdi, ani milli soruşları barış içindä çözmää var nicä.

Kendi sözündä Gagauziya Başkanı Georgiy TABUNŞÇİK Gagauziyanın büünkü ekonomika, cümne hem kultura durumunu annattı. G. TABUNŞÇİK şükür etti Türkiyenin 9-cu Prezidentinä Süleyman Demirelä Gagauziyanın kurulmasında yardımnar için.

Tribunaya çıkan Süleyman Demirel kutladı hepsini bu büük yortuylan. Urguladı, ani Moldovanın baamsızlıını tanıyan ilk devletlerin arasında Türkiye durardı. Sora da annattı o on-onbeş yıl geeri olan dünnä olayları için. Süleyman Demirel açıkladı, ani Moldova hem Türkiye arasında Gökoguz Yeri bir dostluk köprüsüdür.

Konferenţiya adına gelän Evropa Sovetinin Genel sekretarin telegramasını Moldovada bulunan Evropa Sovetinin temsilcisi Vladimir FİLİPOV okudu.

Sora söz tuttu Moldova Konstituşiya davasının Predsedateli Viktor PUŞKAŞ.

Gagauziya Halk Topluşun Başı Stepan ESİR kendi dokladında gagauzların devletlik istoriyasını annattı. Canabisi urguladı, ani, çekedip XIX üzyılın ortasından büünkü günädän, herbir etapta devletlik için çalışmalarda gagauzların kendi liderleri vardı. Stepan ESİR annattı, o olaylar için, ani oldular 1989-1994 yılları arasında: Gagauz Respublikasının 1990-da kurulması için, devleti tanınmasında çalışmalar için, volontörların Gagauziyaya örümesi için, Moldova öndercilerinin Gagauziyanın soruşunu barış içindä çözmesi için.

Kısa bir sözündä TÜRKSOY Predsedateli, Azerbaycan kultura Bakanı Palad BÜLBÜLOĞLU selemladı Konferenţiyaya katılannarı hem annattı, ani Gagauziya TÜRKSOYda başka Bakannarlan bir uurda bulunêr. Buna da Moldova öndercileri kayıllık verdi. 

Profesor Mihayıl GUBOGLU kendi dokladında umut etti, ani 2059-cu yılda Moldovada üç yortu birdän kutlanacek: Moldova devletinin 700-cü yıldönümü, Gagauz Respublikasının 70-ci yıldönümü hem Gagauz Yerinin 65-ci yoldönümü. Sora da Canabisi annattı o sebeplär için, angıları gagauz devletliin kurulmasına getirdilär.
İlya Esir

**İlya Esir** — gagauziyadan kongazlı Moldova serbest güreş çempionu

Bu ay Kişinöv atletika manejında olan Moldova serbest güreş çempionatında anılmış gagauz güreşçisi, Kongazlı, İlya Esir genä çempion oldu. Biz kutlêêrız kendisini hem onun trenerını bu büük kazanmaklan.
Dooruluk anneder

**Dooruluk anneder**

Çadır kasabasında kurulan “Dooruluk” adlı insan haklarını korumak cümne kuruluşu, erindeki  istoriya-etnografiya muzeyinnän hem “M.Guboglu” adına liţeylän barabar, alındılar annatmaa insannara stalinizma zamanında olan represiyalar için. 

Bu kuruluşta bulunan insannar toplêêrlar material 40-50-ci yılar için, o titsi yılları annadan sergileri kurêrlar. Bu konuylan ilgili temalara okullarda uroklar vererlär.
Moldovayı çipleştirmeyin dedilär

**Moldovayı çipleştirmeyin dedilär**

Bitki yıllarda industriya tehnologiyaları yaşamamıza pek hızlı girerlär. Etiştirämeersin gözünü kıpmaa – nesa eni peydalanmış. O tehnologiyaların çoyunu insannar bir lafsız kablederlär. 

Ama kimilerini, dinä izmet edän insannar, “antihristän” gelmiş olduunu sayarak, tepkilerlär. Eni tehnologiyanın arasında “personal kod” hem “elektronik çip” adlı enilikleri “antihristän” gelmä sayêrlar.

Buna karşı da protest ederlär.Taa ileri olan protestlar “personal koduna” karşı oldular. Protestları esaba alarak, Moldova büükleri ozaman izin ettilär, ani kimi din insannarına o kodları vermemää. Şindi protestlar genä başladılar. Sebep - bu yılın başından beeri pasportlara hem saalık strahovkalarına “saabisi için bilgi dolu çip” eklenmesi. 

Cumaa günü, Büük ayın (yanvar) 28-dä, Moldova prezidentinin binasının önündä üz kişiyä yakın popaz hem klisä adamnarı toplandılar. Onnarın ellerindä bulunan transporatlarda “Antihristsiz kanonnar isteeriz”, “Elektronikalı konţlagerlerä – yok!”, “Moldovayı çipleştirmeyin” yazılıydı.

Protestä katılan popazların birisi dedi, ani “insannar buradan daalmayaceklar bizi taa işitmeyincä hem çipları strahovkalara hem pasportlara eklemää vazgeçmeyincä”.

Sanmêêrız, ani devletin büükleri alınan kanonnarı diiştireceklär. Zerä o kanonnarın kabledilmesi Evropa tarafından istenildi. Moldova da, nicä kuvettä bulunannar açıkladılar, Evropaya dooru gider. Ama genä da bir kompromis bulunacek, sanêrız.
Eni pamätniklär

Eni pamätniklär

 
Moldova öndercilerin kararına görä İkinci Dünnä Cengindä Enseyişin 60-cı yıldönümünü kutlamaa deyni o cengä katılan askerlerä eni pamätniklär yapılacek. Gagauziya da bu iştän arka olacek.
Azpetrol

**Azpetrol** — Azerbaycanın kompaniyası

## Moldovaya geldi
Bu ayın bitkisindä Azerbaycanın Azpetrol kompaniyası Moldovaylan bir annaşma imzaladı. O annaşmaya görä Azpetrol burada 250 milion dolarlık yatırım yapacek: 

Curculeşt neft terminalına hem da Moldovada 50 avtozapravkaya. Herliim bu iş başa çıkarsa Moldova Respublikasının hem energetika soruşları çözüler, hem da Kara denizä çıkışı açılêr.
Koladayı şenniklän karşladık

**Koladayı şenniklän karşladık**

Kolada yortusuna karşı, Büük ayın (yanvar) 5-dä, Gagauziyanın baş kasabasının ana meydanında “Eni Yıl kutlamaları” adlı bir festival oldu. Dört küüdän gelän ansamblilär gagauzların “Surva” hem “Kolada” yortularınnan ilgili adetleri gösterdilär.

Festivali götürän Georgi MANASTIRLI, Gagauziya kultura Bakannıı adından, hepsi katılımcılara diplomalar hem baaşışlar verdi.
Gagauziyada su proektınnan ilgili işleri yapmaa

Gagauziyada su proektınnan ilgili işleri yapmaa deyni Küçük ayın (fevral) çeketmesindä Moldovada tender olacek. Tenderı yapmaa deyni Türkiyedän ekspertlär gelerlär. Bildiimiz kadar tendera iki Moldova firması bir da Türkiye firması katılacek.
Dimitri gagauzun yaratma auşamı

**Dimitri gagauzun yaratma auşamı**

Geçän yıl Kırım ayın (dekabri) 27-dä, Gagauziyanın 10-cu yıldönümü yortusunu kutlamak çerçevesindä, Kişinöv Organ Zalında gagauz kompozitorun Dimitri GAGAUZun yaratma auşamı konţerti oldu. 

Konţerttä Canabisinin klasik muzıka yaratmalarını hem büünkü poêtların peetlerinä türkülerini çaldılar. Bu yaratmaları, Organ Zalında toplanan siiredicilerä deyni, Moldovanın anılmış çalgıcıları hem türkücüleri çaldılar.
Onnar hepsi tülüküü insannarmış

**Onnar hepsi tülüküü insannarmış**

Gagauziya okullarında “Gagauzların istoriya, kultura hem adetleri” urokları veriler. Üüredicilär aalaşêrlar, ani bu konuda aaz mateial varmış. Biz karar aldık, ani, nekadar kuvedimiz var, onnara yardımcı olmaa. 

Bakın – istoriya yanımızda. Kaç kişi biler bu anmak taşını? Bekim taa çok Tülü küüyündän hem Çöşmä küüyündän insannar. Bilmeerim. E kalanı? Bilerimbunda kabaatınız yok.

Açan yaklaşêrsın Valkaneş tarafından (diil Çöşmä küüyü tarafından) Tülü küüyünä sol tarafta, küüyä yakın, durêr bu anmak taşı. Neyi o annadêr? Sadä onu, ani I-ci Dünnä cengindä Valkaneş rayonundan insannar mı ceng etti? Osa, ani bölä bir ceng mi olmuş? Yok, sadä bunnarı annatmêêr! 

O annadêr onu, ani o cengtä GAGAUZLAR pay almışlar. Bu urêr onnarın zotkalarına, kim yalan yazêr bizim için, ani gagauz halkını askerä almazmışlar. Bu bir. 

İkinci da: bu anmak taşı gösterer, ani gagauzları diil salt askerä alarmışlar, ama onuda, ani gagauzlar geroyca ceng edärmişlär. Göster onu da, ani gagauzların arasında ofiţer da varmış! Deyeceniz - şaşılacek bir iş mi? Diil şaşılacek, ama bölä işleri dä bizdän saklardılar. (Osa kendimiz mi bilmää istemäzdik?). Okuyun ne yazêr tabloda: “Bu anmak taşını küülü ofiţer KARANFİL N.N,. koydu”. 

Taa bir iş. Bu yazıda laf “küülü” gösterer, ani bu anmak taşında laabları yazılı olan insannar hepsi tülüküülüymüş.
Saa olsun ofiţerin oolu KARANFİL A.N., ani eniletmiş bu anmak taşını.

Biz da I-ci Dünnä cengin geroylarının önündä başımızı iilderiz. Topracıklarınız ilin olsun. 

Not. Biz danışêrız hepsi okuycularımıza, üürencilerä, üüredicilerä: herliim küüyünüzdä varsaydı bölä meraklı materiallar yazın bizä. Utanmayın. Bölä işleri diil salt siz, diil salt gagauzlar – bütün dünnä bilsin lääzım!
Guam gazetaları listasi

**Guam gazetaları listasi**

* Pacific Daily News' – Hagåtña
* Navigator   Hagåtña

### Hem bak
* Guam
* Guamlılar
* Chamorro dili
* Hagåtña
Moldova pasportları

Eni hem eski pasportların ömürü  

 
2005-cı yıldan beeri Moldova vatandaşları Ukraynaya sadä sınır dışı çıkmak pasportlarınnan gidäbilirlär. İç pasportlarınnan kabletmeerlär. Sadä onnar, kim sınır boyunda (30 kilometralık zona) yaşêêr iç pasportlarlan da Ukraynaya gidäbilirlär.

Moldova pravitelstvosu aldı karar, ani eski Sovet Birlii zamanında verilän pasportlar Moldova sınırlarında 2005-ci yılın Orak ayın (iyül) 1-dän geçerli olaceklar. Bu karar Moldova parlamentinä seçimneri karıştırmamaa deyni alındı. Çünkü devlettä yaşayan insannarın 18% eski pasportlara saabidir. Bu  êlektorat. 

Başlayıp 2006-cı yılın Çiçek ayın (aprel) 1-dän beeri Moldova vatandaşlarına verilän sınır dışı çıkmak için eni pasportlara saabisinin parmak izlerini da koyaceklar. 

Eskidän yazardılar sade insanın boyunu, gözlerinin rengini hem kan grupasını. Pasportlara mikroçip koyulması da düşünüler.

Eni pasportları vereceklär onnara kim seftä pasport kableder hem onnara, kimin eski paspordunun kullanmak zamanı bitecek.
Lübov Çimpoeşi

**Lübov çimpoeşä küülülerindän saygı**

Kırım ayın (dekabri) 24-dä “Kaynak” fondunun başı, bilimci, poet hem yazıcı Dr. Lübov Çimpoeş için Tomay küüyün okulunun 11-ci klasların üürencileri Lübov Çimpoeş “Tomayın tanınan hem saygılı insannarına” adlı bir açık urok hazırlamıştılar. Onnar Lübov Çimpoeşi kapuda tuz-ekmeklän karşladılar. Sora da klasa teklif ettilär.

Klasta üç saatlık bir yortu başladı. Üürencilär musaafirin peetlerini okudular. Yaşamasından hem şkolada üürencilik vakıdından parçalar annattılar. Küçük klaslardan üürencilär da, yavaş-yavaş uraa katıldılar, oynayıp musaafirlerin önündä bir gagauz halk oyununu. Belli ki üürencilär Lübov Çimpoeşä çok soruşlar da koydular, angılara Canabisi açıktan cuvap etti.
Kiribati gazetaları listasi

**Kiribati gazetaları listasi**

* Te Ukera

* Kiribati Times

* Kiribati New Star

* Te Mauri

* Tarakai

* Kiribati Independent

### Hem bak
* Kiribati

* Kiribatililer

* İngiliz dili

* Gilbertese dili

* Tarawa
Tonga gazetaları listasi

**Tonga gazetaları listasi**

* Times of Tonga

* Taimi o Tonga

* Talaki

* Kele‘a

* Ita 

* Tonga Chronicle

* Matangi Tonga

### Hem bak
* Tonga

* Tongalılar

* Tongan dili

* Nukuʻalofa
Konstantin Keleş

**Konstantin Keleş** (**Konstantin Vasilyeviç Keleş**) — Çadır kasabasının “At-prolin” tamazlık at fermasının direktoru.

## Çalışmasını saydılar
Çadırda bulunan “AT-PROLİN” tamazlık beygir büütmäk kuruluşunu diil salt Gagauziyada hem Moldovada bilerlär hem sayêrlar. Onnarın çalışmasını dünnä da tanıdı. Urgulamaa lääzım, ani bu tanımak olmayacêydı herliim kendi işinä bütün üreeni, kuvedini, canını koymaydı kuruluşun direktoru Konstantin Keleş.

Bir ay geeri Canabisi Moskvada olan rus tamazlık beygirlerinnän ilgili konferenşiyaya katıldı. Burada Konstantin keleş Moldovada rus beygirlerin büütmesi için doklad okudu. 

Konstantin Keleşin rus beygirlerini büütmesindä çalışmalarını tanıyarak hem sayarak Moskvadakı “İşbirlii” adlı rus beygircilii Asoţiaşiyası, başka insannarın arasında da, Canabisinä kendi diplomasını hem baaşışlarını verdi.

## Ödülleri
*“Gagauziya (Gagauz Yeri)” ordenı - 18.02.2021.

## Kullanılmış kiyatlar
Türk dilindä lafedän devletlerin Muniţipiyaların Birlii

**Muniţipiyalar birlii kuruldu**

Türkiyenin İstanbul kasabasında olan Türk dilindä lafedän devletlerin muniţipiyaların Birliinin halklararası konferenţiyasının çalışmasında Komrat primarı Nikolay Dudoglu da pay aldı. Konferenţiyadan sora Komrata teklif edildi bu Birlää aza olmaa.
Palad Bülbüloglu

**Polad Bülbüloğlu** (duudu. 4 Küçük ay 1945, Bakü), Azerbaycanlı Türkücü ve diplomat.

* Babası, Azerbaycan'ın "Bülbül" adıyla bilinen opera şarkıcısı Murtaza Memmedov'dur. Soyadını babasının lakabıyla değiştirmiştir. Kültür Bakanlığı görevinin ardından Azerbaycan'ın Rusya büyükelçiliği görevini sürdürmektedir.
Dünnä ana dili günü

**Dünnä ana dili gününü baktı**

ÜNESKO kararına görä Küçük ayın (fevral) 21-dä dünnedä Ana dili Günü bakıldı. Politika olayların beterinä ne Moldovada, ne da Gagauziyada bu “küçük” yortuyu hiç biri esap albadı hem bakmadı.

ÜNESKO açıkladı, ani “herliim halkın 30% üürenmärsä hem kullanmarsa kendi Ana dilini o dil kaybeler, halk ta asemiläşiya olêr”. Buna eklenecek bişey yok.
Uzun ömür sizä maestro

**Uzun ömür sizä maestro**

Bu ay bütün dünneyä anılmış olan büük artist Palad Bülbüloglu altmış yaşını tamamnadı. 

Yok ölä bir er  toprak üzündä neredä bilmeerlär bu şen hem talantlı adamı, kultura zaametçisini, politikacıyı, cömert hem gülär üzlü insanı.

Onun çalışmalarınnan zenginnener diil salt türk dünnesinin kulturası, ama zenginnener bütün dünneyin kulturası. Zerä son on yılda Canabisi ÜNESKO gibi faydalı bir kuruluşun – TÜRKSOYun başkanıdır. Hem bu iştä çalışmaları pek faydalıdır. 

Ne saklamaa Palad BÜLBÜLOĞLU çok yardım eder gagauz kulturasına da. Hem diil lääzım unudalım, ani onun çalışmalarınnan Gagauziya, nicä da başka türk devletleri, TÜRKSOYa Bakannık statusunda girdi. Bu büük bir başarı.

Kutlêêrız Canabisini bu gözäl yıldönümünnän. Saalık hem uzun ömür Sizä, anılmış hem sevgili Maêstro!
Marţişor ilkyaz muzıka yortusu

**Marţişor ilkyaz muzıka yortusu**

Her yılın Baba Marta ayın 1-10 günneri arası Moldovada “Marţişor” adlı ilkyaz muzıka yortusu olêr. Yortuya dünnedä anılmış artistlär katılêrlar. 

Bakêrlar bu yortuyu Gagauziyada da. Bu yıl Gagauziyada, erindeki kolektivlarından kaare, kendi yaratmaklarını Türkiyedän, Azerbaycandan hem Bulgariyadan ansamblilär göstereceklär. 

Bildiimiz kadar Komratın sţenasında siiredicilär göreceklär hem işideceklär anılmış artistın, Azerbaycan kultura Bakanının, TÜRKSOY kuruluşun Başkanının Palad BÜLBÜLOĞLUnun türkü çalmasını. Büük havezlän bekleeriz bu şannı vakıdı.
Zimbabve gazetaları listasi

**Zimbabve gazetaları listasi**
* Financial Gazette
* The Zimbabwean
* The Chronicle
* Zimbabwe Independent
* Zimbabwe Daily News
* Zimbabwe Daily
* Bulawayo24 News
Moldova Konstituţiya Sudu

**Sudun 10-cu yıldönümü**

Geçän afta Moldova Konstituţiya Sudu kendi 10-cu yıldönümünü kutladı. Bu olaylan ilgili Kişinövda konferenţiyalar hem başka toplantılar oldu.

Eridir sölemää, ani Konstituşiya Sudunda çok yıllar çalıştı anılmış gagauz yuristı Nikolay Mihayloviç KİSEEV. (Şindi Canabisini Merkez Seçim Komisiyanın azasıdır).
Tuvalu gazetaları listasi

**Tuvalu gazetaları listasi**

* Sikuleo o Tuvalu

* Tuvalu Echoes

* Tala o Matagi

### Hem bak
* Tuvalu

* Tuvalu dili

* Funafuti